cyanic-selkie/wikianc huggingface dataset:
জয়সিংহরাও ঘোরপদে
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন জয়সিংহরাও ঘোরপদে। ১৯ ফেব্রুয়ারি, ১৯৫৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২০ আগস্ট, ১৯৫৯ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫৩ সালে ভারত দল ওয়েস্ট ইন্ডিজ গমন করে। এ সফরে পরিবর্তিত খেলোয়াড় হিসেবে তাকে প্রেরণ করা হয়। নয় নম্বরে নেমে মূল্যবান ৩৫ রান তুলেছিলেন। চূড়ান্ত টেস্টে তিনি সময় উপযোগী ২৪ রান করেন ও দলকে সমূহ পরাজয়ের কবল থেকে রক্ষা করেন। তবে, অল-রাউন্ডার হিসেবে প্রয়োজনীয় যোগ্যতা থাকা সত্ত্বেও পঞ্চাশের দশকে কখনো নিজেকে টেস্ট উপযোগী হিসেবে মেলে ধরতে ব্যর্থ হন।
১৯৫৫-৫৬ মৌসুমে নিউজিল্যান্ড দল ভারতে গমন করে। কলকাতায় দলের ১৩২ রানের মধ্যে ৩৯ রান তুলে শীর্ষ রান সংগ্রাহকে পরিণত হন। ১৯৫৬-৫৭ মৌসুমে বোম্বেতে অস্ট্রেলিয়ার বিপক্ষে খেলেন। এর দুই বছর পর কলকাতায় ওয়েস্ট ইন্ডিজের মুখোমুখি হন। ১৯৫৯ সালে ইংল্যান্ড গমনের সুযোগ পেয়েছিলেন। প্রথম-শ্রেণীর খেলাগুলোয় ২৩.৮০ গড়ে ৮৩৩ রান তুলেন। অংশগ্রহণকৃত তিন টেস্টে ১০০ রান করেন। লর্ডসে সিরিজের দ্বিতীয় টেস্টে দলের ১৬৮ রানের মধ্যে ৪১ রান তুলে শীর্ষ রান সংগ্রাহক হন। এটিই তার টেস্টের সর্বোচ্চ সংগ্রহ ছিল।
ব্যক্তিগত জীবন
খেলোয়াড়ী জীবন শেষে ভারতের জাতীয় দল নির্বাচকের ভূমিকায় অবতীর্ণ হয়েছিলেন। ২৯ মার্চ, ১৯৭৮ তারিখে ৪৮ বছর বয়সে গুজরাতের বরোদরা এলাকায় হৃদযন্ত্রক্রীয়ায় আক্রান্ত হয়ে আকস্মিকভাবে জয়সিংহরাও ঘোরপদের দেহাবসান ঘটে। তার ভাইপো বরোদরার মহারাজা ছিলেন।
ঘিরনাই নদী
ঘিরনাই নদী বাংলাদেশের উত্তর-পশ্চিমাঞ্চলের নীলফামারী জেলার একটি নদী। নদীটির দৈর্ঘ্য ৭৬ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘিরনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৬।
মৈনা কুমারী ভাণ্ডারী
মৈনা কুমারী ভাণ্ডারী (জন্ম: ১ অক্টোবর, ১৯৫৮) হলেন একজন নেপালি সমাজতান্ত্রিক রাজনীতিবিদ এবং নেপালের সংঘীয় সংসদের প্রতিনিধি সভার সদস্য।
ব্যক্তিগত জীবন
তিনি ১৯৫৮ সালের ১লা অক্টোবর নেপালের গুল্মী জেলার জুনিয়া গ্রামে ভক্ত বাহাদুর এবং চন্দ্র কলা দম্পতির ঘরে জন্মগ্রহণ করেন। তিনি দক্ষতার শংসাপত্রের স্তর পর্যন্ত শিক্ষিত। ২০০৮ সালে অবসর নেওয়ার আগে তিনি ২৫ বছর স্কুল শিক্ষিকা ছিলেন।
রাজনৈতিক জীবন
তিনি ১৯৮০ সালে ছাত্রী হিসাবে রাজনীতিতে যোগ দেন। তিনি তৎকালীন সিপিএন এমএল, পরবর্তী সিপিএন ইউএমএলের ছাত্র সংগঠন এএনএনএফএসইউতে যোগ দিয়েছিলেন। ২০১৩ সাল পর্যন্ত তিনি সিপিএন ইউএমএলের নারী শাখার সর্ব নেপাল মহিলা সমিতির লুম্বিনী অঞ্চলের "ইনচার্জ" ছিলেন, পাশাপাশি দলের কেন্দ্রীয় সদস্য ছিলেন।
টোটেমো! লাকিম্যান
টোটেমো! লাকিম্যান (とっても！ラッキーマン) একটি জাপানি মাঙ্গা সিরিজ যা হিরোশি গামো দ্বারা লিখিত এবং চিত্রিত করা হয়েছে। এটি শুইশার শোনেন মাঙ্গা ম্যাগাজিন উইকলি শোনেন জাম্প-এ প্রকাশিত হয়েছিল। আগস্ট ১৯৯৩ এবং জুলাই ১৯৯৭ এর মধ্যে চলমান, সিরিজটি একটি উদ্ভট সুপারহিরোর অ্যাডভেঞ্চার এবং পৃথিবীকে হুমকিস্বরূপ বিভিন্ন এলিয়েন এবং অন্যান্য শত্রুদের বিরুদ্ধে তার লড়াইয়ের উপর দৃষ্টি নিবদ্ধ করে।
কাহিনীসংক্ষেপ
ইয়োইচি সুইতেনাই ছিল তার নিজের শহরের সবচেয়ে দুর্ভাগা ছেলে। এক দিন পর্যন্ত, তার ভাগ্য সত্যিই শেষ হয়ে যায় যখন তিনি একটি এলিয়েন স্পেসশিপ দ্বারা চূর্ণ বিচূর্ণ হয়ে ছিলেন, তাকে হত্যা করেছিলেন। কিন্তু, প্রয়োজনের এই সময়ে, তিনি মহাবিশ্বের মহান সুপার হিরো, লাকি ম্যান দ্বারা আবিষ্কৃত হয়েছিল, যিনি তাকে মহাবিশ্বের সবচেয়ে ভাগ্যবান সুপারহিরোতে পরিণত করার ক্ষমতা দেওয়ার ক্ষমতা দিয়েছিলেন। কিন্তু এখন লাকিম্যান হিসাবে ইয়োইচিকে অবশ্যই পৃথিবীকে জয় করার জন্য আক্রমণকারী এলিয়েনদের কাছ থেকে রক্ষা করতে হবে, তার সাইডকিক, ডোরিওকুমান, তাদের বন্ধু সুপারস্টারম্যান এবং আরও তিনজন, শোরিমান, ইউজোমান এবং তেনসাইমানের সহায়তায়।
চন্দু মন্দেতি
চন্দু মন্ডেতি হলেন একজন ভারতীয় চলচ্চিত্র পরিচালক এবং চিত্রনাট্যকার, যিনি তেলুগু ভাষী সিনেমাতে কাজ করেন। তিনি কার্তিকেয়, প্রেমাম, ব্লাডি মেরি এবং কার্তিকেয় ২ এর মতো চলচ্চিত্র পরিচালনা করেছেন। কার্তিকেয় চলচ্চিত্রে তার কাজের জন্য, তিনি ৬২তম ফিল্মফেয়ার পুরস্কার দক্ষিণ এবং ১ম আইফা উৎসব পুরস্কারে তিনি "সেরা পরিচালক - তেলেগু"-এ মনোনীত হন।
করভাস তাসমানিকাস
'জংলী দাঁড়কাক (দ্বিপদ নাম: করভাস তাসমানিকাস), ফরেস্ট র‍্যাভেন, তাসমানিয়ান র‍্যাভেন নামেও পরিচিত, করভিডি পরিবারের প্যাসারিন ধরনের পাখি যাদের আদিনিবাস তাসমানিয়া এবং ভিক্টোরিয়ার দক্ষিণাঞ্চলের কিছু এলাকা যেমন উইলসন প্রোমোন্টরি এবং পোর্টল্যান্ড।  এদেরকে ডরিগো এবং আরমেডিলো সহ নিউ সাউথ ওয়েলসের অনেক অংশে দেখতে পাওয়া যায়।
নামকরণ
১৭৮১ সালে জন লোথাম দক্ষিণ সাগরের ফ্রেন্ডলি আইলে প্রাপ্ত পাখিকে সাউথ সিজ রাভেন নামে উল্লেখ করলেও এদের কোন দ্বিপদ নামকরণ করেননি। ১৭৭৭ সালে জেমস কুকের তৃতীয় অভিযাত্রার সফরসঙ্গী সার্জন উইলিয়াম এন্ডারসনের সংগৃহীত টোংগা পাখির (বর্তমানে ফরেস্ট র‍্যাভেন নামে পরিচিত) সাথে মিলে যায়। এন্ডারসন অনেক পাখির নমুনা সংগ্রহ করেন কিন্তু ঘরে ফেরার আগেই ১৭৭৮ সালে টিউবারকুলোসিসে মারা যান। জার্মান প্রকৃতিবিদ জোহান ফ্রেডরিখ গ্যামলিন এই পাখির বৈজ্ঞানিক নামকরণ করেন।
বর্ণনা
এরা সব থেকে বড় অস্ট্রেলিয়ান করভিড। প্রাপ্তবয়স্ক ফরেস্ট র‍্যাভেন ৫০-৫৩ সে.মি. লম্বা, ডানার বিস্তৃতি ৯১-১১৩ সেমি এবং ওজন ৬৫০ গ্রামের কাছাকাছি। এদের দেহের পালক কালো। ডানা লম্বা এবং প্রশস্ত। এদের মুখ এবং জিহভা উভয়ই কালো। পা সুদৃঢ় এবং শক্তিশালী।
আবাস্থল
জংলী দাঁড়কাক তাসমানিয়ার বিভিন্ন রকম পরিবেশে বাসা বাঁধে যেমন ঘন জঙ্গল, খোলা জঙ্গল, পর্বতে, উপকূলীয় এলাকায়, কৃষিজমিতে, শহরের অলি গলির ফাঁক ফোকরে।
আন্তঃবাহিনী জনসংযোগ পরিদপ্তর
আন্তঃবাহিনী জনসংযোগ পরিদপ্তর বা আইএসপিআর হল বাংলাদেশ সশস্ত্র বাহিনীর মিডিয়া ও সংবাদ সংস্থা। এটি দেশের প্রচার মাধ্যম ও সাধারণ জনগণের কাছে সামরিক সংবাদ ও তথ্য প্রচার করে। এই পরিদপ্তরটি প্রতিরক্ষা মন্ত্রণালয়ের অধীনস্থ।
ইতিহাস
১৯৭২ সালে সশস্ত্র বাহিনী এবং অন্যান্য আন্তঃবাহিনী সংস্থার প্রচার ও জনসংযোগ কাজ পরিচালনার জন্য রাষ্ট্রপতির আদেশবলে আন্তঃবাহিনী জনসংযোগ পরিদপ্তর প্রতিষ্ঠিত হয়। প্রথমে পুরাতন হাইকোর্ট ভবন এলাকায় অবস্থিত প্রতিরক্ষা মন্ত্রণালয়ের অফিস ভবনের সাথে ছোট একটি অংশে ৩৭ জন জনবল নিয়ে আন্তঃবাহিনী জনসংযোগ পরিদপ্তরের অফিস স্থাপন করা হয়। এটির প্রথম পরিচালক হন যাহিদ হোসেন।
এটির কর্মপরিধি বৃদ্ধি পাওয়ার কারণে ১৯৭৭ সালে জনবল বৃদ্ধি করে ৫৬ জন করা হয় ও দপ্তরটির সাংগঠনিক কাঠামো পুনর্গঠন করা হয়। পরে ১৯৮২ সালে প্রধান সামরিক আইন প্রশাসকের সচিবালয় থেকে জারিকৃত আদেশের মাধ্যমে এই পরিদপ্তরের সাংগঠনিক কাঠামো পুনঃবিন্যাস করা হয় ও দপ্তরটির জনবল হ্রাস করে ৩৩ জনে আনা হয়।
১৯৯৩ সালে পুরাতন হাইকোর্ট ভবন থেকে প্রতিরক্ষা মন্ত্রণালয়ের অফিস গণভবন কমপ্লেক্সে স্থানান্তর করা হলে এই পরিদপ্তরের অফিসও গণভবনে আনা হয়। পরে আরো দুইবার পরিদপ্তরের অফিসস্থান পরিবর্তন হয়। ২০০৪ সালে এর অফিস অস্থায়ীভাবে পুরাতন লগ এরিয়া সদরদপ্তররের দোতলায় স্থানান্তরিত করা হয় ও বর্তমানে এই অবস্থান থেকে এটি এর কার্যক্রম পরিচালনা করছে।
কাজ
সকল গণমাধ্যমের সাথে সমন্বয়ের মাধ্যমে, সশস্ত্র বাহিনী ও প্রতিরক্ষা মন্ত্রণালয়ের সংশ্লিষ্ট সংস্থাসমূহের যাবতীয় কার্যক্রমের প্রচারণা ও জনসংযোগের কার্যক্রম পরিচালনা করা। পরিদপ্তরের প্রধান কার্যাবলী নিম্নরূপঃ
দ্য ওয়ারউলফ ট্রান্সফর্মেশন
দ্য ওয়েয়ারউলফ ট্রান্সফর্মেশন হলো যুক্তরাষ্ট্র ভিত্তিক জনপ্রিয় সিটকম দ্য বিগ ব্যাং থিওরি এর পঞ্চম মৌসুমের ১৮ তম পর্ব। সবমিলিয়ে এটি ছিলো ধারাবাহিকটির ১০৫তম পর্ব। এটি সর্বপ্রথম সিবিএস টিভি চ্যানেলে ২০১২ সালের ২৩ ফেব্রুয়ারি সম্প্রচারিত হয়।
পর্বটিতে শেলডন(জিম পার্সনস)তার নিয়মিত নাপিতের কাছে চুল ছাঁটাতে ব্যর্থ হয়ে তার স্বাভাবিক জীবনধারা বাতিল করেন।অন্যদিকে হাওয়ার্ড(সাইমন হেলবার্গ) এর মহাশুন্যচারী হবার প্রশিক্ষণে দুঃসময় চলতে থাকে।জিম পার্সনস এর এমি পুরুষ্কারের মনোনয়নের জন্য পর্বটিকে জমা দেয়া হয়।কিন্তু এতি সমালোচকদের মিশ্র প্রতিক্রিয়া লাভ করে।
কাহিনীসূত্র
অন্যদিকে হাওয়ার্ডকে মহাশুন্যচারী প্রশিক্ষণের জন্য নাসা থেকে তলব করা হয়।প্রথম দিন ওয়েবক্যামের মাধ্যমে সে তার স্ত্রী বার্নাডেট(মেলিসা রাউচ)এর সাথে কথা বলে।সে মাইক্রোগ্রাভিটি অভিজ্ঞতা করার সময় বমি করে দেয়।পরবর্তীতে সে রাতব্যাপী টিকে থাকার লড়াই প্রশিক্ষণে যেতে বাধ্য হয়।সেখানে মরুঝড় এর সময় সে সাজোয়া যানে দ্বারা আঘাতপ্রাপ্ত হয়।বার্নাডেট হিউস্টন এ হাওয়ার্ডকে দেখতে যায় কিন্তু সেখানে সে হাওয়ার্ড এর মাকে দেখতে পায়।
নির্মাণ
ভার্নি ওয়াটসন সিরিয়ালটির প্রথম পর্ব পাইলট সহ বেশ কিছু পর্বে অভিনয় করেন।এই পর্বে তিনি জনাব ডি'অনফ্রিয়ো এর সেবিকার ভূমিকায় অভিনয় করেন।
রেটিংস
অস্ট্রেলিয়াতে পর্বটি ১২ মার্চ ২০১২ তারিখে নাইন নেটওয়ার্কে সম্প্রচার করা হয়। ১.৩১২ মিলিয়ন দর্শক এটি দেখেন।যুক্তরাজ্যের ই-৪ চ্যানেল ২৬ এপ্রিল ২০১২ এই পর্বটি সম্প্রচার করে।১.৬০৯ মিলিয়ন দর্শক এটি দেখেন।এছাড়া টাইমশিফট চ্যানেল ই ৪+১ এ আর ০.৩৭৭ মিলিয়ন দর্শক অনুষ্ঠানটি উপভোগ করেন। সাপ্তাহিক রেটিং এ এটি ছিল সেরা অনুষ্ঠান।
পর্যালোচনা
দ্য এ.ভি. ক্লাবের উইল হ্যারিস একে অপেক্ষাকৃত শক্তিশালী মন্তব্য করে বি+ রেটিং দেন।তবে তিনি উল্লেখ করেন পর্বটিতে চরিত্রয়ানের ত্রুটি ছিল। অবশ্য বার্নাডেট হিউস্টনে হাওয়ার্ডকে দেখতে যাবার দৃশ্য দেখার পরে তার মতামত থেকে কিছুটা সরে আসেন। আইজিএন এর আর.এল. শাফার পর্বটিকে ভালোভাবে পরিশুদ্ধ করা মন্তব্য করে ১০ এ ৬.৫ রেটিং পয়েন্ট দেন। কিন্তু হাওয়ার্ড এর কষ্ট শিকারের কোন দৃশ্য না থাকায় পর্বটি কিছুটা সমালোচিত হয়েছে। তাছাড়াও পর্বের শেষে হাওয়ার্ডের মায়ের হোটেল রুমে অবস্থানকে তিনি তিক্ত সমাপ্তি বলে উল্লেখ করেন। এছাড়া পর্বটিতে মানসিকভাবে বিভ্রান্ত শেলডোনের সাথে এইমির সঙ্গমের দৃশ্য চিত্রায়নের সুযোগ ছিল বলে তিনি মত দেন। টিভি ফ্যানাটিক এর জিম গার্নার পর্বটিকে ৫ এর মধ্যে ৩.৮ তারকা দেন।তার মতে পর্বটি মৌসুমের সবচেয়ে হিস্টিরিয়া-গ্রস্ত মজার পর্ব ছিলো না। তবে পর্বটি দর্শকদের প্রিয় কিছু গিকস কে ফুটিয়ে তুলেছিল।গার্নার ও হাওয়ার্ড এর মহাকাশ অভিজানের দৃশ্য না থাকার অংশটির সমালোচনা করেন।
টিভি ক্রিটিকের রবিন পিয়েরসন পর্বটিকে ১০০ এর ভেতর ৪৩ নম্বর দেন।হাওয়ার্ড এর ঘটনা সম্পর্কে তার মিশ্র প্রতিক্রিয়া থাকলেও শেলডনের কাহিনীকে তিনি বিরক্তিকর বলে মন্তব্য করেন। তার মতে যখন শেলডন তার নিয়মিত কার্যক্রম সতর্কতার সাথে করা বন্ধ করে দিলেন তখন ই পর্বটির অর্ধেক শেষ হইয়ে গিয়েছিল।ইন্সাইড পালসের জিল মাডের পর্বটিকে দৃঢ়ভাবে গড় বলে অভিহিত করেন।শেলডনের অটিজম স্পেকট্রাম এর চিহ্ন গুলো মোটেও বিস্ময়কর ছিল না।হাওয়ার্ড এর ঘটনাকে তিনি কিছুটা মজার মন্তব্য করে তার মায়ের উপস্থিতিকে ভালো কৌতুক ছিল বলে মত দেন।
পরাসী জেলা
পরাসী জেলা (পূর্ব নাম নবলপরাসী জেলা) (नवलपरासी पश्चिम), হচ্ছে নেপালের ৫ নং প্রদেশের একটি জেলা। রামগ্রাম হচ্ছে এই জেলার সদরদপ্তর।
ভৌগোলিক উপাত্ত
পরাসী জেলার মোট আয়তন ৬৩৪.৮৮ বর্গকিলোমিটার (২৪৫.১৩ বর্গ মাইল)।
জনসংখ্যার উপাত্ত
২০১১ সালের আদমশুমারি অনুসারে আগের নবলপরাসী জেলার লোকসংখ্যা ছিল ৩২১০৫৮ জন।
ইতিহাস
পূর্বে, পরাসী জেলা নওলাপরাসি জেলার অংশ ছিল। উক্ত জেলা রাজ্যের প্রশাসনিক বিভাগগুলির পুনর্গঠনের পরে ২০ সেপ্টেম্বর, ২০১৫ তারিখে দুটি পৃথক জেলা যথা নওলপুর জেলা এবং পরাসী জেলাতে বিভক্ত হয়েছিল।
প্রশাসনিক অঞ্চলসমূহ
জেলাটি ৭টি স্থানীয় পর্যায়ের সংস্থায় বিভক্ত যার মধ্যে ৩টি নগর পৌরসভা এবং ৪টি গ্রামীণ পৌরসভা।
সাউন্ড অ্যান্ড পিকচার আর্কাইভস ফর রিসার্চ অন উইমেন
সাউন্ড অ্যান্ড পিকচার আর্কাইভস ফর রিসার্চ অন উইমেন (ইংরাজীতে সংক্ষেপে-  SPARROW, স্প্যারো) হল এমন একটি বেসরকারি সংস্থা তথা এনজিও যেটি ভারতীয় মহিলা লেখক শিল্পীদের কাজের দলিল ইত্যাদির আর্কাইভ তথা সংরক্ষণাগার। মহিলাসৃষ্ট ইতিহাসের এই আর্কাইভ ভারতের মুম্বাই শহরের দহিসারে অবস্থিত। সংরক্ষনাগারে  ভারতে মহিলাদের ইতিহাস সম্পর্কিত প্রিন্ট, ভিজ্যুয়াল, ফটোগ্রাফিক এবং ফিল্ম সামগ্রী সংরক্ষণ করা হয়েছে। আর্কাইভটি ১৯৮৮ খ্রিস্টাব্দে ভারতের  তামিলভাষী নারীবাদী লেখক সি. এস.  লক্ষ্মী প্রতিষ্ঠা করেন।  এটি ভারতের নারী ইতিহাসের বৃহত্তম আর্কাইভ এবং এটি একটি ট্রাস্টি বোর্ড দ্বারা পরিচালিত হয়।
সংরক্ষণাগারটি দেশের বিভিন্ন প্রান্ত হতে মৌখিক ইতিহাস, ব্যক্তিগত কাগজপত্র, রেকর্ড করা বক্তৃতা, ফটোগ্রাফি, পোস্টার, গান, শিল্পকর্ম ইত্যাদি সংগ্রহ করে। স্পারো মহিলা শিল্পী ও লেখকদের নিয়ে বই প্রকাশ ছাড়াও তাদের উপর তথ্যচিত্রও তৈরি করে।
মাইকেল টার্নার
মাইকেল টার্নার একজ তাত্ত্বিক বিশ্বতত্ত্ববিদ। তিনি ডার্ক এনার্জি শব্দের প্রবর্তন করেন। তিনি শিকাগো বিশ্ববিদ্যালয় এর একজন অধ্যাপক। তিনি ২০০৩ থেকে ২০০৬ সাল পর্যন্ত ন্যাশনাল সাইন্স ফাউন্ডেশন এর ম্যাথেমেটিক্যাল অ্যান্ড ফিজিক্যাল সায়েন্সেস এর সহকারী পরিচালক ছিলেন। টার্নার ১৯৭১ সালে ক্যালিফোর্নিয়া ইনস্টিটিউট অফ টেকনোলজি থেকে পদার্থবিজ্ঞানে বিএস এবং ১৯৭৮ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি অর্জন করেন।
ঘূর্ণিঝড় আইলা
নামকরণ
ঘূর্ণিঝড় আইলা'র নামকরণ করেন মালদ্বীপের আবহাওয়াবিদরা। 'আইলা' শব্দের অর্থ ডলফিন বা শুশুকজাতীয় জলচর প্রাণী। নামটি এই ঘূর্ণিঝড়ের জন্য নির্ধারণ করেন জাতিসংঘের এশিয়া প্যাসিফিক অঞ্চলের আবহাওয়াবিদদের সংস্থা 'ইউএন এস্কেপ'-এর (UN Escape) বিজ্ঞানীরা।
ভারত
ভারতে আয়লার প্রকোপে অন্তত ১৪৯ জনের মৃত্যু হয়। এদের মধ্যে দু'জন বিদ্যুৎস্পৃষ্ট হয়ে এবং বাকি শতাধিক ব্যক্তি অতিবৃষ্টিজনিত বন্যায় আক্রান্ত হয়ে নিহত হন। প্রবল ঝড়ে সমস্ত অঞ্চল জুড়ে গাছ উপড়ে পড়ায় রাস্তাঘাট অবরুদ্ধ হয়ে পড়ে। আটটি গ্রামের ১৫,০০০-এরও বেশি মানুষ প্রবল বন্যায় ত্রাণ সরবরাহ প্রকল্প থেকে বিচ্ছিন্ন হয়ে পড়েন। ঝড়ের দাপটে কলকাতা শহরের যোগাযোগ ব্যবস্থা বিচ্ছিন্ন হয়ে জনজীবন কার্যত স্তব্ধ হয়ে যায়। পশ্চিমবঙ্গের পূর্ব মেদিনীপুর, হাওড়া, হুগলি, বর্ধমান, কলকাতা এবং দক্ষিণ চব্বিশ পরগনা জেলা ব্যাপকভাবে ক্ষয়ক্ষতির শিকার হয়। সমগ্র পশ্চিমবঙ্গে আয়লার প্রভাবে এক লক্ষেরও বেশি মানুষ ঘরছাড়া হন। অন্তত ১০০টি নদীবাঁধ ঝড়ের দাপটে ক্ষতিগ্রস্ত হয়। সারা দেশে ঘরছাড়া মানুষের সংখ্যা ১,৫০,০০০-এর কাছাকাছি দাঁড়ায়। উত্তরবঙ্গের দার্জিলিং-এ প্রবল বর্ষণে পাহাড়ে ধস নামায় ৬ জন নিখোঁজ এবং ২২ জন নিহত হন। ওই অঞ্চলে অন্তত ৫০০ বাড়ি ক্ষতিগ্রস্ত হয়। ন্যূনতম ৫০,০০০ হেক্টর কৃষিজমি ক্ষতির শিকার হয়, যার নির্ধারিত মূল্য ১২৫ কোটি টাকা (২৬.৩ মিলিয়ন মার্কিন ডলার)। সারা রাজ্যে মোট ৪০,০০০ বাড়ি ধ্বংস হয় এবং এছাড়া ১,৩২,০০০ বাড়ি ক্ষতিগ্রস্ত হয়। অন্তত ৩,৫০,০০০ মানুষ আয়লার দাপটে ক্ষয়ক্ষতির শিকার হন।  পরবর্তীকালে প্রকাশিত রিপোর্টে উল্লেখ করা হয় যে ১,৭৫,০০০ বাড়ি ধ্বংস হওয়ার ফলে ও ২,৭০,০০০ বাড়ি ক্ষতিগ্রস্ত হওয়ার ফলে ২৩,০০,০০০-এরও বেশি মানুষ বাস্তুচ্যুত হন।
বাংলাদেশ
ঘূর্ণিঝড় আইলা পটুয়াখালী, বরগুনা, ভোলা, বরিশাল, লক্ষ্মীপুর, নোয়াখালীর হাতিয়া, নিঝুম দ্বীপ, খুলনা ও সাতক্ষীরা জেলায় জানমালের ব্যাপক ক্ষয়ক্ষতি করেছে। ঘূর্ণিঝড়ে খুলনা ও সাতক্ষীরায় ৭১১ কিলোমিটার বেড়িবাঁধ বিধ্বস্থ হয়। ফলে খুলনার দাকোপ ও কয়রা এবং সাতক্ষীরার শ্যামনগর ও আশাশুনি উপজেলার ১৩টি ইউনিয়ন লোনা পানিতে তলিয়ে যায়। ৭৬ কিলোমিটার বাঁধ পুরোপুরি এবং ৩৬২ কিলোমিটার বাঁধ আংশিকভাবে ধ্বসে পড়ে।
ঘূর্ণিঝড়ের ফলে দাকোপের ঢাকী নদীর তীর ও বাঁধ ভেঙ্গে তার বিস্তার বেড়েছে দক্ষিণে। এর ফলে ছোট জালিয়াখালি নামক গ্রামটি সম্পূর্ণ নদীগর্ভে তলিয়ে গেছে, ফলশ্রুতিতে পাল্টে গেছে কামারখোলা ইউনিয়নের মানচিত্র। জালিয়খালি গ্রামের ৮০টি পরিবারের প্রায় ৫০০ জন মানুষ এখন উদ্বাস্তু (প্রেক্ষিত মে ২০১১)। উদ্বাস্তু এসব মানুষের কিছু অংশ (৬৩টি পরিবার) বাঁধের টিকে থাকা অংশে ঘর বেঁধে বসবাস করছেন। উদ্বাস্তুদের অনেকের কাঁচা ঘরের পাশাপাশি কারও কারও একতলা পাকা ভবনও নিশ্চিহ্ন হয়ে গেছে।
ঘূর্ণিঝড় পরবর্তী অবস্থা
আইলা পরবর্তী উপকূল ভাগের মানুষের জীবনযাত্রায় আমূল পরিবর্তন এসেছে। কারণ ঘূর্ণিঝড় আইলার রেশ কেটে গেলেও তার ক্ষতচিহ্ন রেখে গেছে দক্ষিণাঞ্চলের ব্যাপক এলাকায়। পুকুরে মিটিজলের বদলে লোনাজল। ফলে পানীয় জলের সংকট এখন নিত্যদিনের ঘটনা। লোনা জলের আগ্রাসনে জমিতে উৎপাদন কমে গেছে। বছরে যেখানে দুবার কি তিনবার ফসল চাষ করা যেত, এখন (২০০৯) সেখানে মাত্র একবার ফসল চাষ করা যায়। অনেক এলাকায় মানুষ বিকল্প পন্থায় বাঁচার চেষ্টা করছে: মুরগি পালার বদলে মানুষজন হাঁস পালন শুরু করেছেন, লতানো জাতের পানি সহিষ্ণু গাছের চারা লাগাচ্ছেন, লবণাক্ততা সহিষ্ণু জাতের ধানের প্রয়োজনে যোগাযোগ করছেন কৃষি অফিসে।
আইলার এক বছর পরও (২০১০ খ্রিষ্টাব্দ) বিভিন্ন বাঁধের ভাঙন মেরামত না হওয়ায় জলবন্দী হয়ে পড়েছে বিপুল এলাকার মানুষ। কোনো কোনো গ্রাম ভাসিয়ে নিয়ে যাচ্ছে কপোতাক্ষ আর খোলপেটুয়া নদীর জল। অনেকে জীবিকার প্রয়োজনে জঙ্গলে গিয়ে বাঘের হাতে মারা পড়ছে। লোনা জলের আগ্রাসনে খাবার পানি দুষ্প্রাপ্য হয়ে পড়েছে অনেক এলাকায়। এমনকি মানুষ অনুপাতে নলকূপের সংখ্যাও নিতান্ত কম।
আন্ডারগ্রাউন্ড সঙ্গীত
"আন্ডারগ্রাউন্ড সঙ্গীত" শব্দটি মূলধারার জনপ্রিয় সঙ্গীত সংস্কৃতির বহির্ভূত হিসেবে বিবেচিত বা মূলধারার বিরোধী অর্থে ব্যবহার করা যেতে পারে। আন্ডারগ্রাউন্ড সঙ্গীত সামগ্রিকভাবে জনপ্রিয় সঙ্গীত সংস্কৃতিতে ঘনিষ্ঠভাবে আবদ্ধ। তাই আন্ডারগ্রাউন্ড সঙ্গীতের মধ্যে গুরুত্বপূর্ণ উত্তেজনা রয়েছে কারণ এটি জনপ্রিয় সঙ্গীত সংস্কৃতির রূপ এবং প্রক্রিয়া উভয়কে একীভূত এবং প্রতিরোধ করে বলে মনে করা হয়।
আন্ডারগ্রাউন্ড সঙ্গীত সূত্রীয় বা বাণিজ্যিকভাবে পরিচালিত বলে বিবেচিত এই অনুশীলনের বিরোধিতা করে আন্তরিকতা, ঘনিষ্ঠতা, সৃজনশীল প্রকাশের স্বাধীনতা প্রকাশ হিসাবে বিবেচিত হতে পারে। স্বতঃপরিচয় সঙ্গীতের গুণাবলীকে গুণকিত করে তুলতে সাধারণত স্বতন্ত্র-অনুকরণের ধারণাগুলি মোতায়েন করা হয়। আন্ডারগ্রাউন্ড সঙ্গীতের উদাহরণ রয়েছে, যা মোকাবিলা করা বিশেষত কঠিন, যেমন- প্রাক-মিখাইল গর্বাচেভের সোভিয়েত ইউনিয়নের আন্ডারগ্রাউন্ড রক চেতনা বা আরব উপদ্বীপে দিব্যতান্ত্রিক রাষ্ট্রগুলির আধুনিক ইসলাম বিরোধী মেটাল চেতনা। তবে বেশিরভাগ আন্ডারগ্রাউন্ড সঙ্গীত সহজেই প্রবেশাধিকারযোগ্য, যদিও পরিবেশনা এবং রেকর্ডিংগুলি অদীক্ষিতদের জন্য অনুসন্ধান করা কঠিন হতে পারে।
আব্দুর রহমান আস-সুমাইত
ডাঃ আব্দুর রহমান বিন হামদ আস-সুমাইত (عبد الرحمن السميط, abd al-Rahman al-samet; ১৫ই অক্টোবর ১৯৪৭ - ১৫ই আগস্ট ২০১৩) কুয়েত থেকে একজন ইসলামিক পণ্ডিত, চিকিত্সক এবং মানবতাবাদী ছিলেন। তিনি ২৯টিরও বেশি আফ্রিকান দেশে তার জনহিতকর কাজের জন্য পরিচিত ছিলেন।
শিক্ষা
কুয়েতে জন্মগ্রহণ ও বেড়ে ওঠা, আল-সুমাইত দাতব্য কাজে জড়িত হওয়ার আগে অভ্যন্তরীণ ওষুধ এবং গ্যাস্ট্রোএন্টেরোলজিতে বিশেষজ্ঞ ছিলেন। তিনি বাগদাদ বিশ্ববিদ্যালয় থেকে ১৯৭৪ সালে লিভারপুল বিশ্ববিদ্যালয় থেকে মেডিসিন এবং সার্জারিতে বিএস, গ্রীষ্মমন্ডলীয় রোগে ডিপ্লোমা সহ স্নাতক হন। তিনি কানাডার ম্যাকগিল ইউনিভার্সিটি থেকে স্নাতকোত্তর সম্পন্ন করেছেন, অভ্যন্তরীণ ওষুধ এবং পাচনতন্ত্রে বিশেষজ্ঞ।
চিকিৎসক হিসেবে কর্মজীবন
আল-সুমাইত ১৯৭৪ থেকে ১৯৭৮ মংট্রিয়াল সরকারি হাসপাতালে মেডিসিন অনুশীলন করেন
জনহিতকর প্রচেষ্টা
আব্দুর রহমান আস-সুমাইত হলেন আফ্রিকা মুসলিম এজেন্সি (নতুন নাম, ডাইরেক্ট এইড) এর প্রতিষ্ঠাতা এবং ১৯৮৭ থেকে ২০১৩ সালে মারা যাওয়া পর্যন্ত তিনি এর সেক্রেটারি-জেনারেল হিসেবে কাজ করেছেন। তিনি কুয়েত রিলিফ এজেন্সিরও প্রতিষ্ঠাতা এবং ১৯৮৭ থেকে ২০১৩ সাল পর্যন্ত এর সিইও এবং কেনিয়াতে কুয়েত দূতাবাসের হেলথ অ্যাটাচের সমন্বয়কারী হিসেবে কাজ করেছেন। নিচে আল-সুমাইত কর্তৃক প্রতিষ্ঠিত দাতব্য ও কল্যাণমূলক প্রতিষ্ঠানের তালিকা রয়েছে:
সরাসরি সাহায্য
১৯৮১ সালে, আল-সুমাইত আফ্রিকা মুসলিম এজেন্সি প্রতিষ্ঠা করেন, পরবর্তীকালে "ডাইরেক্ট এইড" সোসাইটির নামকরণ করা হয়। সমাজ সমগ্র আফ্রিকা জুড়ে দরিদ্র মানুষদের ব্যাপক মানবিক সহায়তা প্রদান করে। এটি ১২৪টি হাসপাতাল ও ডিসপেনসারি, ৮৪০টি স্কুল, ২০৪টি ইসলামিক সেন্টার, ২১৪টি মহিলা প্রশিক্ষণ কেন্দ্র এবং ২,২০০টি মসজিদ নির্মাণ করেছে। সোসাইটি কেনিয়া এবং জাঞ্জিবারে দুটি কলেজও প্রতিষ্ঠা করেছে, মেডিসিন, ইঞ্জিনিয়ারিং এবং প্রযুক্তিতে উচ্চতর পড়াশোনা করার জন্য মুসলিম আফ্রিকান শিক্ষার্থীদের ২০০টি বৃত্তি প্রদান করেছে।
২৯টি আফ্রিকান দেশে ডাইরেক্ট এইডের অফিস রয়েছে। তা ছাড়াও, এটি ১৯৯৮ সালে জাতিসংঘের অর্থনৈতিক ও সামাজিক বোর্ডে একটি সাধারণ পরামর্শক হিসাবে বিবেচিত
আটক ও কারাবাস
আল-সুমাইত জীবনে দুবার কারাবরণ করেন। প্রথমটি ১৯৭০ সালে বাগদাদে এবং দ্বিতীয়বার ১৯৯০ সালে যখন তিনি কুয়েতে ইরাকি আক্রমণের সময় ইরাকি গোয়েন্দা বাহিনীর হাতে গ্রেপ্তার হন। তাকে বাগদাদে পাঠানো হয় এবং তার ওপর কঠোর নির্যাতন চালানো হয়। পরবর্তীকালে তার জীবনে এই ভয়ানক অগ্নিপরীক্ষার দিকে ফিরে তাকালে তিনি বলেছিলেন:"আমার কোন সন্দেহ ছিল না যে আল্লাহ আমার জন্য নির্ধারিত মুহূর্ত ব্যতীত আমি মারা যাব না।"
শেষ মাস এবং মৃত্যু
আল-সুমাইত তার জীবনের শেষ কয়েক মাস তার পথ ধরে সংগ্রাম করেছে; তার ক্রমাগত অবনতিশীল চিকিৎসার জন্য চিকিৎসার খোঁজে কুয়েত থেকে জার্মানিসহ অনেক জায়গায় ভ্রমণ করেছেন।
১৫ই আগস্ট ২০১৩-এ ঘোষণা করা হয়েছিল যে আল-সুমাইত হৃদরোগের জটিলতার কারণে মারা গেছেন।
মাহবুব তালুকদার
মাহবুব তালুকদার (১৩ ফেব্রুয়ারি ১৯৪২ - ২৪ আগস্ট ২০২২) আধুনিক বাংলা সাহিত্যের একজন প্রখ্যাত কবি ও শিশু সাহিত্যিক। তিনি বাংলাদেশ নির্বাচন কমিশনের একজন কমিশনার হিসেবে দায়িত্ব পালন করেছেন।
প্রারম্ভিক জীবন
মাহবুব তালুকদার ১৯৪২ সালের ১৩ ফেব্রুয়ারি নেত্রকোণা জেলার পূর্বধলা উপজেলায় জন্মগ্রহণ করেন। তিনি নবাবপুর উচ্চ বিদ্যালয় থেকে মাধ্যমিক, ঢাকা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে উচ্চতর ডিগ্রি অর্জন করেন।
কর্মজীবন
মাহবুব তালুকদার কর্মজীবনের প্রারম্ভে দৈনিক ইত্তেফাকে সাংবাদিকতা ও শিক্ষকতায় নিয়োজিত ছিলেন। তিনি তৎকালীন জগন্নাথ কলেজ, বাংলাদেশ প্রকৌশল বিশ্ববিদ্যালয়ে স্থাপত্য বিভাগে ও চট্টগ্রাম বিশ্ববিদ্যালয়ের বাংলা বিভাগে শিক্ষকতা করেন। ১৯৭১ সালে তিনি মুক্তিযুদ্ধে অংশগ্রহণ করেন এবং মুজিবনগর সরকারের তথ্য মন্ত্রণালয়ে চাকুরিতে যোগ দেন। পরবর্তীতে তিনি সরকারি চাকুরির ধারাবাহিকতায় বঙ্গবভনে ৫ বছর অবস্থানকালে বিভিন্ন পদে দায়িত্ব পালন করেন।
১৯৭২ সালের ২৪ জানুয়ারি রাষ্ট্রপতি আবু সাঈদ চৌধুরীর বিশেষ কর্মকর্তা হিসেবে নিয়োগ পান। এরপর রাষ্ট্রপতি মোহাম্মদউল্লাহর জনসংযোগ কর্মকর্তা হিসেবে কাজ করেন। শেখ মুজিবুর রহমানের সময় তিনি তার সহকারী প্রেস সচিব হিসেবে দায়িত্ব পালন করেন। তিনি শিল্পকলা একাডেমির মহাপরিচালক হিসেবেও দায়িত্ব পালন করেন। ১৯৯৯ সালে অতিরিক্ত সচিব হিসেবে চাকুরি থেকে অবসর গ্রহণের পূর্ব পর্যন্ত বিভিন্ন মন্ত্রণালয় ও সংস্থায় অধিষ্ঠিত ছিলেন।
২০১৭ সালের ১৫ ফেব্রুয়ারিতে মাহবুব তালুকদার, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।
পুরস্কার
শিশু সাহিত্যে বিশেষ অবদানের জন্য তিনি ২০১২ সালে বাংলা একাডেমী পুরস্কার লাভ করেন।
ব্যক্তিগত জীবন
মাহবুব তালুকদার ব্যক্তিগত জীবনে নীলুফার বেগমের সাথে বিবাহবন্ধনে আবদ্ধ আবদ্ধ হন। এই দম্পতির দুই কন্যা ও এক পুত্র রয়েছে।
মৃত্যু
মাহবুব তালুকদার ২০২২ সালের ২৪ আগস্ট ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। তিনি ম্যাসিভ হার্ট অ্যাটাকে আক্রান্ত হয়েছিলেন বলে জানা যায়।
অস্টিন থিওরি
অস্টিন হোয়াইট (জন্ম: ২ আগস্ট, ১৯৯৭) একজন যুক্তরাষ্ট্রের কুস্তিগির এবং বোডিবিলার, যিনি ডাব্লিউডাব্লিউইতে রো ব্রান্ড এর হয়ে অস্টিন থিওরি রিং নামে নিযুক্ত রয়েছেন। ডাব্লিউডাব্লিউই এর আগে তিনি ইন্ডেপেন্ডেন্ট সার্কিট এবং বিভিন্ন পর্যায় যেমন, ওয়াল্ড রেসলিং সনটওয়ার্ক আমব্রেলা এর আওতাভূক্ত ফুল ইমপেক্ট প্রো (এফআইপি), ইভোলভ এ কুস্তি করতেন এবং তিনি ডাবলিউডাবডাবলিউএন চ্যাম্পিয়নশীপ, এফআইপি ওয়ার্লড হেভিওয়েইট চ্যাম্পিয়নশীপ এবং ইভোলভ চ্যাম্পিয়নশীপ জয়ী হন।
জীবনের প্রথমার্ধ
অস্টিন হোয়াইট জর্জিয়ার ম্যাগডোনাগের আটালান্টা শহরে ২ আগস্ট, ১৯৯৭ সালে জন্মগ্রহণ করেন। তিনি ১৭ বছর বয়সে ১৩ থেকে ১৯ বছরের পুরুষের শ্রেণিবিভাগে প্রথম স্থান লাভ করেন।
ইন্ডেপেন্ডেন্স সার্কিট (২০১৬-২০১৯)
৫ মে, ২০১৬ সালে ডাবলিউডাবলিউএফোর চ্যাম্পিয়নশীপ জয় করতে একটি ডাবলিউডাবলিউএফোর ইভেন্টে এআর ফোক্সকে পরাজিত করার মাধ্যমে তিনি অস্টিন থিওরি রিং নামে পেশাদার কুস্তি শুরু করেন। থিওরি ১ এপ্রিল, ২০১৭ সালে একটি প্রোগ্রেস এবং ইভোলভ এর যৌথ এর একটি প্রদর্শনীর থেকে তার প্রোগ্রেস রেসলিং শুরু করেন। যেখানে তিনি কিথ লি এর কাছে একটি ফোর ওয়ে ম্যচে পরাজিত হন। ম্যাচটিতে জেসন কিনকাইড এবং ব্লাস্টার ম্যাকম্যাসিভও অংশ নিয়েছিলেন। ১২ই আগস্ট তিনি মার্ক হাসকিনস এর কাছে পরাজিত হন, মার্ক এন্ড্রিও এবং কিথ লি অংশ নিয়েছিলেন। চ্যাপটার ৬৭ তে তিনি উইল ওসপ্রে এবং কেয় লি রে কে পরাজিত করতে জিনির সাথে দল গঠন করেন।
ওয়ার্ল্ড রেসলিং নেটওয়ার্কে সংযুক্ত হওয়া
ই‌ভোলভ ৯৭ এ থিও‌রি ফ্রেড ইয়া‌হিকে পরা‌জিত ক‌রে এফআই‌পি ওয়ার্ল্ড হে‌ভিও‌য়েট চ‌্যা‌ম্পিয়নশিপ জয় ক‌রেন। এফআই‌পি এভ‌রি‌থিং বার্নস এ তি‌নি মা‌র্টিন স্টোন এর বিরু‌দ্ধে এ উপা‌ধি ধ‌রে রা‌খেন। ই‌ভোলভ ১০০ তে তি‌নি জেক সাব‌রে জু‌নিয়রকে পরা‌জিত ক‌রে ই‌ভোলভ চ‌্যা‌ম্পিয়নশিপ জয় কর‌তে ব‌্যর্থ হন। ই‌ভোলভ ১০৩ এ থিও‌রি কিথ লিকে পরা‌জিত ক‌রে ডাব‌লিউডাব‌লিউএন চ‌্যা‌ম্পিয়নশিপ জয় ক‌রেন, যার মাধ‌্যমে কিথ লি এর ১৭৫ দি‌নের রাজ‌ত্বের অবসান ঘ‌টে। ই‌ভোলভ ১০৬ এ তি‌নি জো‌য়ি জা‌নেলা এর কা‌ছে পরা‌জিত হ‌য়ে ডাব‌লিউডাব‌লিউএন চ‌্যা‌ম্পিয়নশিপ হারান। ৩০ সে‌প্টেম্বর তি‌নি তার এফআই‌পি চ‌্যা‌ম্পিয়ন অ‌্যান‌থো‌নি হেন‌রি এর কা‌ছে পরা‌জিত হ‌য়ে হারান। ই‌ভোলভ ১১৭ এ তি‌নি ফ‌্যাবিয়ান এইকনার এবং ‌রোদ‌রিক স্প্রং‌কে পরা‌জিত ক‌রে ই‌ভোলভ  চ‌্যা‌ম্পিয়নশিপ জয় ক‌রেন। ৯ ন‌ভেম্বর ইভোলভ ১৩৯ তি‌নি জস ব্রিগস এর কা‌ছে পরা‌জিত হ‌য়ে ই‌ভোলভ চ‌্যা‌ম্পিয়নশিপটি হারান।
মে‌ক্সিকান কু‌স্তি‌তে অগ্রগ‌তি (২০০৮-২০১৯)
২০১৮ সা‌লের জুন মা‌সের ১৮ তা‌রি‌খে থিও‌রি দ‌্যা ক্রাস লুচা লিব‌রে -‌তে তার প্রথম ম‌্যা‌চে রেয় হোরুস এর কা‌ছে পরাজিত হন। ২০১৯ সা‌লের মার্চ মা‌সের ২ তা‌রি‌খে তি‌নি উই‌লি ম‌্যাক বারবা‌রো কা‌ভেরনা‌রিও, এবং সানসাওন-‌কে পরা‌জিত ক‌রে দ‌্যা ক্রাশ হে‌ভিও‌য়েট চ‌্যা‌ম্পিয়নশীপ জয় ক‌রেন। ১৪ জুন সিএমএলএল এ তার প্রথম ম‌্যা‌চে তি‌নি রাস এবং লা পেস‌তে নেগ্রাে (বারবা‌রো কা‌ভেরনা‌রিও এবং নে‌গ্রো কাসাস)-‌কে পরা‌জিত কর‌তে কা‌রিস‌টি‌কো এবং ভোলা‌দর জু‌নিয়র এর সা‌ঠে দল গঠন ক‌রেন।
এনএক্সটি এবং পূববর্তী অংশগ্রহণ
কোম্পানীটিতে যোগদানের পূর্বে তিনি ‍২০১৮ সালের ফেব্র্রুযারি মাসে একটি ডাবলিউডাবলিউই ট্রাইওতে অংশ গ্রহণ করেন। এ‌প্রিলের ৮ তা‌রি‌খে রেসল‌মে‌নিয়ার ৪র্থ দি‌নে তি‌নি মা‌র্সেল বা‌র্থেলকে পরা‌জিত ক‌রে তার ডাব‌লিউডাব‌লিউএন চ‌্যাম্পিয়নশীপ ধ‌রে রা‌খেন।
২০১৯ সা‌লের ১৫ই আগস্ট তি‌নি ডাব‌লিউডাব‌লিউই এর সা‌থে চ‌ু‌ক্তি সাক্ষর ক‌রে‌ছেন এবং ডাবডাব‌লিউডাব‌লিউই পারফরম‌্যান্স সেন্টারে এ রি‌পোর্ট করা শুরু কর‌বেন ব‌লে ঘোষণা করা হয়। এনএক্স‌টির ২৫শে ডি‌সেসম্বরের প‌র্বে তি‌নি এনএক্স‌টি নোর্থ আ‌মে‌রিকা চ‌্যা‌স্পিয়নশী‌পের জন‌্য রোদ‌রিক স্টো‌ং এর বিরু‌দ্ধে এক‌টি খোলা চ্যালেঞ্জ গ্রহণ ক‌রার মাধ‌্যমে রিং‌য়ে প্রথম প্রবেশ ক‌রেন, য‌দিও তি‌নি সে‌টি জ‌য়ে ব‌্যার্থ হন। এনএক্স‌টির ৮ই জানুয়া‌রির প‌র্বে তি‌নি হুয়া‌কেন উইল্ড‌কে পরা‌জিত ক‌রে প্রথম জয় অর্জণ ক‌রেন।
সেথ রোলিন্স এর অনুশীলণ
থিওরি মার্চ মাসের ১৫ তারিখের পর্বে এন্জেল গার্জা এবং সেথ রোলিন্স এর দলে জেলিনা ভেগার সহযোগী হিসেবে উপস্থিত ছিলেন। যেখানে তারা কেভিন ওমেন্স এবং রো টেগ টিম চ্যাম্পিয়নশীপ দ্যা স্ট্রিট প্রোফিটস (এন্জেলো ডোকিন্স এবং মোন্টেজ ফোর্ড) এর কাছে পরাজিত হন। রেসলমেনিয়া ৩৬ এ তিনি রো টেগ টিম চ্যাম্পিয়নশীপের জন্য গার্জা এবং তিনি দল গঠন করে স্ট্রিট প্রোফিটসকে একটি ব্যার্থ চ্যালেন্জ করেন।  সেই রাতে তারা একটি রিম্যাচে পরাজিত হন। আকিরা তোওয়াজাকে পরাজিত করার পর ভেগার অন্যান্য সহযোগি গার্জা এবং আন্দ্রেদ একসাথে নিশ্চিত করেন যে তারা তখন একটি দল। রো এর ১৮ মে’র পর্বে তার কারণে কেভিন ওয়েন্স এর কাছে পরাজিত হওয়ার পর গার্জা এবং আন্দ্রেদ তাকে প্রহার করে। একই রাতে তিনি সেথ রোলিন্সক এবং মার্ফিকে অ্যালিস্টার ব্ল্যাক-কে আক্রমণে সহায়তা করেন। যার মাধ্যমে তিনি সেথ রোলিন্স এর দলে একজন শীর্ষ হিসেবে আনুষ্ঠানিকভাবে যোগদান করেন।
অ্যানি আজগাপেতিয়ান
প্রারম্ভিক জীবন
অ্যানি আজগাপেতিয়ান গ্রোদনোতে জন্মগ্রহণ করেন, যেটা এখন বেলারুশ-এর অংশ।  তিনি তাঁর পরিবারের সঙ্গে মার্কিন যুক্তরাষ্ট্রে চলে গিয়েছিলেন এবং ইন্ডিয়ানার ইন্ডিয়ানাপোলিসের  স্কুলে পড়াশোনা করেছিলেন।  তিনি মার্কিন যুক্তরাষ্ট্রের একজন নাগরিক হিসাবে স্বীকৃতি পেয়েছিলেন ১৮৯৩ খ্রিস্টাব্দে। কখনো কখনো তিনি নিজেকে লিথুয়ানিয়ান বলে পরিচয় দিতেন।  তিনি আমেরিকার নাগরিক কূটনীতিক মেস্রপ নেভটন আজগাপেতিয়ানের সঙ্গে ১৯১৫ খ্রিস্টাব্দে বিবাহ বন্ধনে আবদ্ধ হয়েছিলেন; তাঁর জন্ম ইস্তানবুলে এবং তিনি পড়াশোনা করেছিলেন কলম্বিয়া বিশ্ববিদ্যালয়ে। প্রথম বিশ্বযুদ্ধের জন্য তাঁদের শীঘ্রই নিউ ইয়র্ক ত্যাগ করতে হয়েছিল।
যুদ্ধ কর্ম
অ্যানি আজগাপেতিয়ান ১৯১৬ খ্রিস্টাব্দে তিনি তাঁর অন্তঃস্বত্ত্বা এবং কন্যা সন্তান জন্ম দেওয়ার মধ্যেও যুদ্ধের সময় রাশিয়ান রেড ক্রস নার্স হিসেবে কাজ করেছিলেন। নিয়ার ইস্ট ফাউন্ডেশন দ্বারা পরিচালিত আমেরিকান শরণার্থী শিবিরগুলোতে হাজারো যুদ্ধ-অনাথদের নিরাপত্তা এবং খাদ্য প্রদানের প্রত্যক্ষদর্শী ছিলেন। তাঁর অবদানের স্বীকৃতিস্বরূপ তিনি রাশিয়ায় মেডাল অব সেন্ট স্ট্যানিস্লস এবং পার্সিয়ার শাহর কাছ থেকে স্বর্ণপদকে ভূষিত হয়েছিলেন।
যুক্তরাষ্ট্রে বক্তৃতা-সফর
আজগাপেতিয়ান ১৯১৮ খ্রিস্টাব্দে যুক্তরাষ্ট্রে তাঁর স্বামীর সঙ্গে একটা বর্ধিত বক্তৃতা-সফর শুরু করেছিলেন, উদ্দেশ্য ছিল যুদ্ধোত্তর ত্রাণের জন্য তহবিল সংগ্রহ। এক মার্কিনীর ১৯২২ খ্রিস্টাব্দের প্রতিবেদনে তাঁর উপস্থিতির বর্ণনা পাওয়া যায়, 'লেডি অ্যানি আজগাপেতিয়ান, ধূসর পোশাক পরিহিত, মাথায় রেড ক্রস ম্যাডোনার ঘোমটা এবং কোমরে সজ্জিত ফিতে ও ব্রোঞ্জে নিয়ে আমাদের সামনে দাঁড়িয়ে।'  গির্জা,  মহিলাদের সংগঠনসমূহ এবং জাতীয় শিক্ষা সমিতি এবং জাতীয় মহিলা পার্টি সহ পেশাদার এবং রাজনৈতিক সম্মেলনগুলোর সঙ্গে তিনি কথা বলেছিলেন। এছাড়া আর্মেনিয়ান যুদ্ধ ত্রাণের জন্যে নাট্যাভিনয় এবং প্যারেডগুলোতেও তিনি অংশগ্রহণ করেছিলেন।
রচনাসমূহ
আজগাপেতিয়ান অন্তত চারটি নাটক লিখেছিলেন: তিনি ১৯৩০ খ্রিস্টাব্দে কম্যান্ডমেন্টস নামে তিন-চরিত্রের এক নাটক লিখেছিলেন। তিনি 'অ্যানি আজগাপেতিয়ান হিল্ড' নাম নিয়ে দুটো নাটক লিখেছিলেন: একটা একক-অভিনয়ের রাভেনডুজ (১৯৬০) এবং অন্যটা তিন-চরিত্রের নাটক, দ্য ইলেভেন্থ কম্যান্ডমেন্ট। 'আয়া হিল্ড' নাম নিয়ে তাঁর আরো একটা নাটক হোয়াট রিওয়ার্ড? (১৯৫৪); তাঁর একটা উপন্যাসের নাম শ্যাডোজ আন্ডার হোয়াইটফেস (১৯৫৬)।
পরবর্তী জীবন
১৯১৮ খ্রিস্টাব্দের পরবর্তীকালে অ্যানি আজগাপেতিয়ান ও তাঁর পরিবার যুক্তরাষ্ট্রে বাস করেছিলেন। ১৯৪৪ খ্রিস্টাব্দে তার স্বামী মৃত্যুমুখে পতিত হন এবং তিনি দুই সন্তান নিয়ে বিধবা  হন। অর্থ সংস্থানের জন্যে তিনি ১৯২৫ খ্রিস্টাব্দে নিউ ইয়র্কের পোফকিপ্সিতে এবং ১৯২৬ খ্রিস্টাব্দে ফ্লোরিডার পাম বিচে আর্মেনিয়ান হস্তশিল্প বিক্রি করেছিলেন।  ১৯২০ খ্রিস্টাব্দের মধ্যভাগে তিনি নিউইয়র্কের লেক প্লাসিডে চলে যান এবং তাঁর অন্যান্য সাধনা ছাড়াও তিনি 'একজন অভিজ্ঞ অভিনেত্রী' রূপে বর্ণিত হয়েছিলেন।
আব্রাহাম পেইস
আব্রাহাম পেইস (মে ১৯, ১৯১৮ – জুলাই ২৮, ২০০০) ছিলেন একজন ডাচ-আমেরিকান পদার্থবিজ্ঞানী এবং বিজ্ঞান ইতিহাসবিদ। পেইস দ্বিতীয় বিশ্বযুদ্ধের সময় ডাচ বিশ্ববিদ্যালয়ে ইহুদিদের অংশগ্রহণের উপর নাৎসিবাহিনীর নিষেধাজ্ঞার ঠিক আগে উট্রেখট বিশ্ববিদ্যালয় থেকে পিএইচডি ডিগ্রি অর্জন করেন। যখন নাৎসিরা জোর পূর্বক ডাচ ইহুদিদের স্থানান্তর শুরু করে,তখন তিনি লুকিয়ে পড়েন, কিন্তু পরে তিনি গ্রেফতার হন। এরপর তিনি ডেনমার্কের নিলস বোরের সহকারী হিসেবে দায়িত্ব পালন করেন এবং পরে নিউ জার্সির প্রিন্সটনে ইনস্টিটিউট ফর অ্যাডভান্সড স্টাডিতে আলবার্ট আইনস্টাইনের সহকর্মী ছিলেন। পেইস এই দুই মহান পদার্থবিজ্ঞানীর জীবন এবং আধুনিক পদার্থবিজ্ঞানে তাদের অবদান নিয়ে বই লিখেছেন। অবসর গ্রহণের আগ পর্যন্ত তিনি রকফেলার বিশ্ববিদ্যালয়ের পদার্থবিজ্ঞানের অধ্যাপক ছিলেন।
প্রথম জীবন
পেইস আমস্টারডামে জন্মগ্রহণ করেন, তিনি ছিলেন মধ্যবিত্ত ডাচ ইহুদি পিতামাতার প্রথম সন্তান। তার পিতা ইশাইয়া "জ্যাক" পেইস, সেপারডিক ইহুদিদের বংশধর ছিলেন যারা ১৭ শতকের শুরুতে পর্তুগাল থেকে অন্যান্য দেশে স্থানান্তরিত হন। তার মা কাটজে "কাটো" ভ্যান ক্লিফ ছিলেন আশকেনাজি ডায়মন্ড কাটারের কন্যা। তার পিতামাতা প্রাথমিক বিদ্যালয়ের শিক্ষক হওয়ার জন্য পড়াশোনা করার সময় মিলিত হন। তার একমাত্র সহোদর অ্যানি, নভেম্বর ১, ১৯২০ সালে জন্মগ্রহণ করেন। পেইসের শৈশবে তার পিতা একটি ধর্মনিরপেক্ষ বিদ্যালয় এবং একটি হিব্রু স্কুল এর প্রিন্সিপাল ছিলেন।
পেইস তার প্রাথমিক শিক্ষার সময় একজন মেধাবী ছাত্র এবং একজন সাহসী পাঠক ছিলেন এবং বলেন যে তার একটি সুখী শৈশব ছিল। ১২ বছর বয়সে তিনি স্কুলে ভর্তি হওযার জন্য উত্তীর্ণ হন। তিনি তার ক্লাসের এক নম্বর ছাত্র হিসেবে তার চূড়ান্ত পরীক্ষায় উত্তীর্ণ হন। তিনি ইংরেজি, ফরাসি এবং জার্মান ভাষায় কাজ করার জ্ঞান নিয়ে স্নাতক অর্জন করেন।
উচ্চশিক্ষা
১৯৩৫ সালে পেইস তার কাঙ্ক্ষিত কর্মজীবন সম্পর্কে কোন স্পষ্ট ধারণা ছাড়াই আমস্টারডাম বিশ্ববিদ্যালয়ে তার পড়াশোনা শুরু করেন। তিনি ধীরে ধীরে রসায়ন ও পদার্থবিজ্ঞানকে প্রধান বিষয় হিসেবে, এবং গণিত ও জ্যোতির্বিজ্ঞানকে ছোট খাটো বিষয় হিসেবে গ্রহণ করেন। পেইস উহেলেনবেকের এনরিকো ফার্মির নিউট্রিনোকে বিটা বিকিরণ তত্ত্বে অন্তর্ভুক্ত করার আলোচনা শুনে মুগ্ধ হয়েছিলেন।
তিনি ১৯৩৮ সালের ১৬ ফেব্রুয়ারি পদার্থবিজ্ঞান ও গণিতে বিজ্ঞান বিভাগে স্নাতক ডিগ্রী লাভ করেন। তিনি আমস্টারডামে স্নাতক কোর্সে অংশগ্রহণ শুরু করেন, যার মধ্যে পদার্থবিজ্ঞানও ছিল।
১৯৩৮ সালে পেইস উট্রেখট বিশ্ববিদ্যালয়ে স্নাতক শ্রেণীতে ভর্তি হন। পেইস শীঘ্রই অন্যান্য বিশিষ্ট ডাচ পদার্থবিজ্ঞানী এবং পরীক্ষামূলক পদার্থবিজ্ঞানের গবেষণার ক্ষেত্রগুলির সংস্পর্শে আসেন।
জার্মানদের কর্তৃক দখল
পেইস তার ছাত্র জীবনে ইহুদিবাদী আন্দোলনে জড়িত ছিলেন, যার মাধ্যমে তিনি ট্রাশা (তিরৎসা) ভ্যান আমেরনগেন এবং টিনা (টিনেক) স্ট্রোবোসের সাথে পরিচিত হন এবং এই দুই নারী এবং তাদের পরিবারের সাথে ঘনিষ্ঠ সম্পর্কে গড়ে তোলেন।
জার্মানরা ধীরে ধীরে ডাচ ইহুদিদের কার্যকলাপ সীমাবদ্ধ করতে শুরু করে।
বিজ্ঞান ইতিহাসবিদ
১৯৭০-এর দশকের শেষের দিকে পেইস আধুনিক পদার্থবিজ্ঞানের ইতিহাস নথিভুক্ত করতে আগ্রহী হয়ে ওঠেন। তিনি অনুভব করেন যে, এটা করার জন্য একটি অনন্য অবস্থানে আছেন।
পেইস সম্ভবত আলবার্ট আইনস্টাইনের জীবনী রচনার জন্যই সর্বাধিক পরিচিতি লাভ করেন।
আবদুস সালাম (জেনারেল)
মেজর জেনারেল (অব.) আবদুস সালাম (আরসিডিএস, পিএসসি) বাংলাদেশ সেনাবাহিনীর অবসরপ্রাপ্ত কর্মকর্তা, ময়মনসিংহ জেলার রাজনীতিবিদ ও ময়মনসিংহ-৯ (নান্দাইল) আসনের সাবেক সংসদ সদস্য।
প্রাথমিক জীবন
আবদুস সালাম ২৮ ফেব্রুয়ারি ১৯৪২ সালে ময়মনসিংহ জেলার নান্দাইল উপজেলার কুমারুলির রসুলপুরে জন্মগ্রহণ করেন। তার শিক্ষাগত যোগ্যতা বিএ।
রাজনৈতিক ও কর্মজীবন
আবদুস সালাম বাংলাদেশ সেনাবাহিনীর অবসরপ্রাপ্ত মেজর জেনারেল। সেনাবাহিনী থেকে অবসর গ্রহণ করে তিনি বাংলাদেশ আওয়ামী লীগে যোগদেন। তিনি নান্দাইল উপজেলা আওয়ামী লীগের বর্তমান সভাপতি ১২ জুন ১৯৯৬ সালের সপ্তম ও ২৯ ডিসেম্বর ২০০৮ সালের নবম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে ময়মনসিংহ-৯ (নান্দাইল) আসন থেকে সংসদ সদস্য নির্বাচিত হয়েছিলেন।
২০০১ সালের অষ্টম জাতীয় নির্বাচনে আওয়ামী লীগের প্রার্থী হয়ে ও ২০১৮ সালের একাদশ জাতীয় নির্বাচনে স্বতন্ত্র প্রার্থী হয়ে তিনি একই আসন থেকে পরাজিত হয়েছিলেন।
সমালোচনা
৪ ডিসেম্বর ২০০৮ সালের ময়মনসিংহ জেলা রিটার্নিং কর্মকর্তা ঋণখেলাপির দায়ে আবদুস সালামের মনোনয়নপত্র বাতিল ঘোষণা করেলে তিনি হাইকোর্টে রিট করেন। উচ্চ আদালত ইসির আদেশ স্থগিত করে প্রার্থিতা গ্রহণের নির্দেশ দেন তিনি নির্বাচিত হন। ২৭ ফেব্রুয়ারি ২০১৩ সালে তার পদে থাকার বৈধতা চ্যালেঞ্জ করে রিটটি করা হয়। ২২ নভেম্বর ২০১৩ সালে ঋণখেলাপির দায়ে সংসদ সদস্য পদ অবৈধ ঘোষণা করে বাংলাদেশ হাইকোর্ট সে কারণে দশম জাতীয় নির্বাচনেও মনোনয়ন হারান তিনি।
লেগোল্যান্ড মালয়েশিয়া রিসোর্ট
লেগোল্যান্ড মালয়েশিয়া রিসোর্ট মালয়েশিয়ার প্রথম আন্তর্জাতিক থিম পার্ক, যা মালয়েশিয়ার ইস্কান্দার পুতেরি, জোহরে ১৫ সেপ্টেম্বর ২০১২ সালে ৪০টিরও বেশি ইন্টারেক্টিভ রাইড, শো এবং বিনোদনসহ আকর্ষণ সহ চালু হয়েছিল। এটি প্রতিষ্ঠিত হওয়ার পর এটি এশিয়ার প্রথম লেগোল্যান্ড থিম পার্ক এবং বিশ্বের ষষ্ঠ প্রতিষ্ঠান হিসেবে পরিচিতি পায় । এই বছরই ২২ সেপ্টেম্বার লেগোল্যান্ড মালয়েশিয়ার আনুষ্ঠানিক উদ্বোধন করেন জোহরের সুলতান সুলতান ইব্রাহিম ইসমাইল।
ইতিহাস
লেগোল্যান্ড মালয়েশিয়ায় থিম পার্ক ছাড়াও, রিসোর্টের অন্যান্য আকর্ষণের মধ্যে রয়েছে লেগোল্যান্ড ওয়াটার পার্ক (২০১৩ সালে চালু হওয়া), যেটি একটি লেগো-থিমযুক্ত ওয়াটার থিম পার্ক এবং দ্য লেগোল্যান্ড হোটেল (২০১৪ সালের প্রথমার্ধে চালু হওয়া), একটি লেগো-থিমযুক্ত হোটেল । এ ছাড়াও দক্ষিণ-পূর্ব এশিয়ায় প্রথম চালু হওয়া থিম পার্ক ছিল এটা। হোটেলটি, হোটেল কোম্পানি এবং এলএল থিমড হোটেল এসডিএন বিএইচডি-এর মধ্যে একটি ব্যবস্থাপনা চুক্তির অধীনে নির্মিত হয়েছিল।
এলএল থিমড হোটেল এসডিএন বিএইচডি কোম্পানীটি ছিল ডেস্টিনেশন রিসোর্টস এবং হোটেল এসডিএন বিএইচডি এবং ইস্কান্দার হার্তা হোল্ডিংস এসডিএন বিএইচডির মালিকানাধীন একটি যৌথ-উদ্যোগ কোম্পানি।
লেগোল্যান্ড মালয়েশিয়া এবং ওয়াটার থিম পার্কের খরচ ছিল ৭২০ মিলিয়ন মালয়েশিয়ান রিঙ্গিত, যেখানে দ্য লেগো ল্যান্ড হোটেলের খরচ ১৯০ মিলিয়ন মালয়েশিয়ান রিঙ্গিত।
লেগোল্যান্ড মালয়েশিয়া যখন ২০২১ সালে চালু হয়, তখন এটি ১.৫ মিলিয়ন দর্শকের লক্ষ্য স্থির করেছিল এবং এটির অপারেশনের প্রথম বছরে ১০০ মিলিয়ন মালয়েশিয়ান রিঙ্গিতের বেশি উপার্জন করবে বলে আশা করা করছিল। ২০১৭ সালের সেপ্টেম্বরে, লেগোল্যান্ড মালয়েশিয়া রিসোর্ট ডিজিটাল বিপণনের সমস্ত দিক পরিচালনার জন্য আর্ন্তজাতিক ডিজিটাল বিপণন সংস্থা ভি এম এলকে নিযুক্ত করেছিল।
নভেম্বর, ২০১৭ সালের প্রতিবেদন অনুসারে, লেগোল্যান্ড মালয়েশিয়া রিসোর্ট বিশ্বের প্রথম লেগো ভার্চুয়াল রিয়েলিটি রোলার কোস্টার চালু করে।
দ্য বিগিনিং
বাম|থাম্ব|দ্য বিগিনিং এ টিকিট বুথ (২০১৫) দ্য বিগিনিং-এ রয়েছে পার্কের স্বাগত চিহ্ন, প্রবেশের টিকিট বিক্রয় কেন্দ্র এবং প্রবেশদ্বার, এবং লেগো ব্রিকস এবং সেটের বিশেষায়িত বেশ কয়েকটি দোকান, লেগো-থিমযুক্ত পণ্য সামগ্রী এবং দর্শনার্থীদের জন্য হরেক রকম সরবরাহ। এছাড়াও এই এলাকায় বেশ কিছু রেস্তোরাঁ ও স্ন্যাকস স্ট্যান্ড রয়েছে।
কলাকৌশল
দ্য টেকনিক- থিমযুক্ত এলাকাটিতে পার্কের দ্রুততম আকর্ষণগুলো অন্তর্ভুক্ত রয়েছে।
দ্য কিংডম
মধ্যযুগীয়-থিমযুক্ত লেগো কিংডম পার্কের দক্ষিণ-পশ্চিম প্রান্তে রয়েছে।
কল্পনা
ইমাজিনেশন নামে পরিচিত এলাকায় বিল্ড এবং টেস্ট সেন্টার রয়েছে, যেখানে দর্শকরা লোগো দিয়ে বাড়ি, গাড়ি, আকাশচুম্বী ভবন ইত্যাদি নির্মাণের জন্য একটি ইন্টারেক্টিভ আকর্ষণে অংশগ্রহণ করে। নির্মাণের পরে আপনি ভূমিকম্পের টেবিলে এগুলো পরীক্ষা করতে পারেন। এই এলাকায় কিড পাওয়ার টাওয়ার নামে আকর্ষণও রয়েছে, যেটা একটি জিয়েরার জুনিয়র ড্রপ টাওয়ার রাইড । এখানে দর্শনার্থীরা তাদের গাড়ির আসনকে টাওয়ারের শীর্ষে নিয়ে যাওয়ার জন্য একটি দড়ি টেনে নেয়; এবার তারা দড়ি ছেড়ে দিলে, টাওয়ার থেকে নীচে নেমে যায়। এই এলাকায় তরুণ দর্শকদের জন্য দুপলো (DUPLO) থিমযুক্ত আকর্ষণও রয়েছে। ১৮০০ দশকের শেষের দিকে এবং ১৯০০ দশকের গোড়ার দিকে ঔপনিবেশিক শক্তির প্রাচীন সভ্যতার অনুসন্ধানের উপর গুরুত্ব কেমন ছিল মনে করিয়ে দেওয়ার জন্য ল্যান্ড অফ অ্যাডভেঞ্চার ডিজাইন করা হয়েছে।
শহর
শহরের এলাকাটিকে একটি ক্ষুদ্র শহর হিসেবে ডিজাইন করা হয়েছে যেখানে আকর্ষণ এবং রাইডগুলো শিশুরা নিয়ন্ত্রিত করে। প্রতিটি লেগোল্যান্ড পার্কে একটি ক্ষুদ্রাকৃতি পার্ক (মিনিল্যান্ড) থাকে; মালয়েশিয়ারটি  এশিয়া থেকে নেয়া  আইকনিক ভবন এবং এলাকাগুলি ১ঃ২০ স্কেলে আবার তৈরী  করে। মিনিল্যান্ড মালয়েশিয়ায় আইকন হিসেবে তৈরী করা পেট্রোনাস টাওয়ারের প্রায়  উঁচু এবং এতে ৫,00,000 টিরও বেশি লেগো ইট রয়েছে।  মিনিল্যান্ডের প্রাথমিক নির্মাণের জন্য তিন বছরে প্রায় ৩০ মিলিয়ন মোট লেগো ইট ব্যবহার করা হয়েছিল। মিনিল্যান্ডে দুটি কাল্পনিক এলাকাও রয়েছেঃ একটি জলদস্যুদের থিমযুক্ত এবং অন্যটি স্টার ওয়ারসের থিমযুক্ত; স্টার ওয়ার্স প্রদর্শনী ২০১৯ সালে সরিয়ে ফেলা হয়েছিল।
পানির পার্ক
ডান|থাম্ব| জোকার সোকার (২০১৫) ওয়াটার পার্কটি ২১ অক্টোবর, ২০১৩-এ খোলা হয়েছিল এবং এতে ২০টিরও বেশি ওয়াটার স্লাইড এবং ৭০টি লেগো মডেল রয়েছে। এটি অন্যান্য লেগোল্যান্ড ওয়াটার পার্কের আকর্ষণগুলিকে অন্তর্ভুক্ত করেছে এর মধ্যে আছে  বিল্ড-এ-রাফ্ট (নরম লেগো-সদৃশ ইট সংযুক্ত করার জন্য প্ল্যাটফর্ম সহ একটি অলস নদী ) এবং জোকার সোকার (বালতি সহ একটি ওয়েডিং পুল যা মাঝে মাঝে  ঝরনার পানি অতিথিদের ছিটিয়ে দেয় । জল)।
সামুদ্রিক জীবনের অ্যাকোয়ারিয়াম
সামুদ্রিক জীবনের অ্যাকোয়ারিয়াম ২৯ জুন, ২০১৯-এ খোলা হয়েছিল এবং এখানে ১১টি বাসস্থান অঞ্চলে ২৫টিরও বেশি প্রদর্শনী জলাধার রয়েছে । সামুদ্রিক জীবনের অ্যাকোয়ারিয়াম এ প্রথম অংশগ্রহন ছিল ৭-৮ মে, ২০১৯ তারিখে অনুষ্ঠিত সপ্তাহান্তের একটি প্রাক প্রর্দশনীর অংশ হিসেবে সিজন পাস হোল্ডারদের জন্য ।
গণপরিবহন
লেগোল্যান্ড মালয়েশিয়া রির্সোটে সহজেই বাস এবং ট্যাক্সি দিয়ে যাওয়া যায়।
কোলহাপুরি চপ্পল
কোলহাপুরি চপ্পল (ইংরেজি: Kolhapuri chappal) হল ভারতের মহারাষ্ট্র ও কর্ণাটকে প্রচলিত ও পরম্পরাগত হস্তশিল্পজাত একপ্রকার চামড়ার জুতো। স্থানীয়ভাবে উদ্ভিজ্জ বা প্রাকৃতিক রং ব্যবহার করে এই জুতোর চামড়া পাকা করা হয়। ২০১৯ সালের জুলাইয়ে কোলহাপুরি চপ্পল পেটেন্ট, ডিজাইন ও ট্রেড মার্ক নিয়ন্ত্রক জেনারেলের কাছ থেকে ভৌগোলিক নির্দেশক স্বীকৃতি লাভ করেছে। একটি ভুল ধারণা প্রচলিত আছে যে কেবল মহারাষ্ট্রের শিল্পীরাই এই চপ্পল তৈরি করার সাথে জড়িত। তবে বাস্তবিক অর্থে কর্ণাটকের বহু শিল্পীও বহু শতাব্দী ধরে কোলহাপুরি চপ্পল তৈরির কাজে জড়িত হয়ে আছে। কর্ণাটকের বাগলকোট, বেলগাভি, ধারওয়াড় এবং বিজয়পুর জেলার পাশাপাশি মহারাষ্ট্রের কোলহাপুর, সাংলী, সাতারা এবং সোলাপুর জেলাগুলো কোলহাপুরি চপ্পল তৈরি ও বাণিজ্যিকীকরনের স্বীকৃতি লাভ করেছে।
ইতিহাস
কোলহাপুরি চপ্পলের উৎপত্তি হয়েছিল দ্বাদশ শতাব্দীতে, যখন রাজা বিজ্জালা এবং তাঁর প্রধানমন্ত্রী বাসবন্ন কোলহাপুরি চপ্পল উৎপাদনকে উৎসাহিত করেছিলেন যাতে মুচি সম্প্রদায়ের উন্নতি হয়। ঐতিহাসিক দলিল অনুসারে ১৩শ শতাব্দীর প্রথমদিকে কোলহাপুরির প্রথম প্ৰচলন হয়েছিল। এর পূর্বে এটি কাপাসি, পেতান, কচকাদি, বক্কালনালী এবং পুকরি নামে পরিচিত ছিল। নামগুলো মূলত বিভিন্ন গ্রামকে নির্দেশ করত যেখানে ‌এসব জুতো তৈরি হত।
নেত্রবতী নদী
নেত্রবতী নদীর উৎপত্তি হয়েছে ভারতের কর্ণাটকের চিকমাগালুর জেলার কুড়েমুখের ইয়েলানিরু ঘাটে বঙ্গবালিজ উপত্যকায়। এই নদীটি প্রসিদ্ধ তীর্থস্থান ধর্মস্থল দিয়ে প্রবাহিত হয়েছে এবং ভারতের অন্যতম পবিত্র নদী হিসাবে বিবেচিত হয়। ম্যাঙ্গালোর শহরের দক্ষিণে আরব সাগরে পড়ার আগে এটি উপ্পিনাঙ্গাড়িতে কুমারধারা নদীর সাথে মিশেছে। ম্যাঙ্গালোর এবং বানতওয়াল অঞ্চলের জলের মূল উৎস হল এই নদী। নেত্রবতী রেলওয়ে সেতুটি ম্যাঙ্গালোর শহরের প্রবেশদ্বার হিসাবে কাজ করে।
এর আগে গত শতাব্দীতে এটি  বান্তুওয়াল নদী  নামে পরিচিত ছিল; গুরুত্বপূর্ণ শহর বান্তুওয়াল এর তীরে অবস্থিত। ১৮৫৫ সালে প্রকাশিত গেজেটিয়ার অফ সাদার্ন ইন্ডিয়াতে, দক্ষিণ-পশ্চিম মৌসুমি বায়ুর সময়, জল ভেঙে পার হওয়া যায় না এমন একটি উল্লেখ, নেত্রবতী নদী সম্বন্ধে পাওয়া যায়। প্রস্থের দিকে এটির প্রসার প্রায় ২০০ গজ, নদীতল বড় শিলা পাথরে ভরা। সেগুলি মূলত হর্নব্লেন্ড শিলা, মাইকা এবং গার্নেটের ছোট, পাতলা, ধাতব বৃত্তাকার টুকরোয় ভর্তি। চামড়া রঙা সুন্দর পেগমেটাইটের টুকরো হিসাবে সায়ানাইটসও এই ছোট নদীটির তলায় পাওয়া যায়। ছোট দেশীয় নৌকা দিয়ে নেত্রবতী নদীতে অনেক দূর পর্যন্ত চলাচল করে। এই নদীর নামানুসারে, ম্যাঙ্গালোর দিয়ে যাওয়া একটি ট্রেনের নামকরণ করা হয়েছে নেত্রবতী এক্সপ্রেস।
প্রায়শই বর্ষার সময় নেত্রবতী নদীর স্রোতে বান্তুওয়াল ভেসে যায়। সেজন্য এখানকার অনেক বাসিন্দা শহর ছেড়ে অন্যত্র বসতি স্থাপন করেছে এবং উন্নতি করেছে। ১৯২৮ এবং ১৯৭৪ সালে বড় বন্যা দেখা দিয়েছিল, যা শহরের বয়ষ্কদের মনে আছে।
যাত্রাপথ
নেত্রবতী নদীর উৎপত্তি কর্ণাটক রাজ্যের কুড়েমুখ পর্বতশ্রেণীর ইয়েল্লনার ঘাটের ইয়েলানিরু ঘাটে বঙ্গবালিজ উপত্যকার পশ্চিমঘাট পর্বতমালায়। এই নদীর অববাহিকা প্রায় ১,৩৫৩ বর্গমাইল অঞ্চল। কুমারধারা নদীটি, যেটি পশ্চিম ঘাট পর্বতমালার সুব্রমণ্য পরিসরে উৎপন্ন হয়েছে, সেটি উপ্পিনাঙ্গাড়ি গ্রামের কাছে নেত্রবতী নদীর সাথে মিলিত হয়েছে। প্রতি বছর প্রায় ১০০ টিএমসির বেশি জল আরব সাগরে প্রবাহিত হচ্ছে।
কৃষি ও মাছ ধরা
এই নদীর তীরে বসতি স্থাপন করা মানুষের প্রধান পেশা হল কৃষিকাজ ও মাছ ধরা। বর্ষার সময় কৃষিকাজের মূল উৎস এই নদীটির জল। নদীটি জলজীবনে সমৃদ্ধ। নদীর আশেপাশে বসতি স্থাপনকারী বেশিরভাগ মানুষ এখানে মাছ ধরে জীবিকা নির্বাহ করে। এইখানকার সূক্ষ্ম বালিও বিক্রি হয়, যা নির্মাণের জন্য ব্যবহৃত হয়। এই বালি নদী তলদেশ থেকে নেওয়া হয়।
বিতর্ক
এই নদীর তীরে অনেক ছোট জলবিদ্যুৎ প্রকল্প এবং তার বিবর্তন প্রকল্প স্থাপন করা হয়েছে, এর ফলে পরিবেশগতভাবে সংবেদনশীল এই অঞ্চলের পরিবেশের ক্ষতি হয়েছে; এবং আরও কিছু প্রকল্প পরিকল্পনার পর্যায়ে রয়েছে এবং কিছু বাস্তবায়িত হয়েছে। সাম্প্রতিক কালে এক বিতর্ক দেখা দিয়েছে, প্রস্তাব রাখা হয়েছিল নদীর গতিপথ পরিবর্তন করে দিয়ে পশ্চিমঘাট পর্বতমালার সেই শুকনো জমির অঞ্চলে সেচ করার। তবে কিছু বিশেষজ্ঞের মতে নদীর পথ পরিবর্তনের ফলে অপ্রত্যাশিত পরিবেশ বিপর্যয়ের সৃষ্টি হতে পারে। উদাহরণস্বরূপ, মিঠা জলের প্রবাহ হ্রাস পেতে পারে এবং এর ফলে পরবর্তী সময়ে সমুদ্রের মধ্যে প্রবাহিত জলে পুষ্টিগুণ হ্রাস পেতে পারে। এটি সামুদ্রিক জীবনে প্রভাব ফেলতে পারে। এটি পশ্চিম ঘাটে বৃষ্টিচ্ছায় অরণ্যের ক্ষতি সাধন করতে পারে। এছাড়াও নেত্রবতী নদীর প্রস্তাবিত বৈদ্যুতিক প্রকল্পগুলির বিরুদ্ধে কিছু বিরোধিতা দেখা দিয়েছে।
তাহিরপুর থানা
তাহিরপুর থানা বাংলাদেশের সুনামগঞ্জ জেলার অন্তর্গত তাহিরপুর উপজেলার একটি থানা।
প্রতিষ্ঠাকাল
তাহিরপুর থানা ১৯২৪ সালে প্রতিষ্ঠিত হয়।
প্রশাসনিক এলাকাসমূহ
তাহিরপুর উপজেলার ৭টি ইউনিয়নের প্রশাসনিক কার্যক্রম তাহিরপুর থানার আওতাধীন।
মিরিয়াম হপকিন্স
এলেন মিরিয়াম হপকিন্স (১৮ অক্টোবর ১৯০২ - ৯ অক্টোবর ১৯৭২) ছিলেন একজন মার্কিন অভিনেত্রী। তিনি ১৯৩০ সালে প্যারামাউন্ট পিকচার্সের সাথে প্রথম চুক্তিবদ্ধ হন এবং আর্নস্ট লুবিচ ও জোয়েল ম্যাক্রিয়াসহ অন্যান্য পরিচালকদের সাথে কাজ করেন। অভিনেত্রী বেটি ডেভিসের সাথে তার দীর্ঘকাল ব্যাপী দ্বন্দ্ব বিপুল আলোচিত ছিল। বেকি শার্প চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। হপকিন্স পরবর্তীকালে টেলিভিশন নাটকের অগ্রদূত হিসেবে আবির্ভূত হন।
প্রারম্ভিক জীবন
হপকিন্স ১৯০২ সালের ১৮ই অক্টোবর জর্জিয়া অঙ্গরাজ্যের স্যাভানা শহরে জন্মগ্রহণ করেন। তার পিতা হোমার হপকিন্স ও মাতা এলেন কাটলার। তিনি অ্যালাবামা অঙ্গরাজ্যের সীমান্তবর্তী বেইনব্রিজে বেড়ে ওঠেন। তার এক বড় বোন ছিল, তার নাম রুবি (১৯০০-১৯৯০)। তার প্র-মাতামহ ছিলেন বেইনব্রিজের চতুর্থ নগরপাল, যিনি এই শহরে সেন্ট জন্‌স এপিস্কোপাল গির্জা প্রতিষ্ঠায় সহায়তা করেছিলেন।
১৯০৯ সালে তিনি কিছুদিন তার পরিবারের সাথে মেক্সিকোতে বসবাস করেন। তার পিতামাতার বিচ্ছেদের পর হপকিন্স তার মায়ের সাথে নিউ ইয়র্কের সাইরাকাস শহরে চলে যান। সেখানে তার চাচা টমাস ক্রেমার হপকিন্স সাইরাকাস বিশ্ববিদ্যালয়ের ভূতত্ত্ব বিভাগের প্রধান ছিলেন।
কর্মজীবন
১৯৩০ সালে হপকিন্স প্যারামাউন্ট পিকচার্সের সাথে চুক্তিবদ্ধ হন এবং ফাস্ট অ্যান্ড লুজ দিয়ে চলচ্চিত্রে আত্মপ্রকাশ করেন। তিনি চলচ্চিত্রে প্রথম সফলতা লাভ করেন ১৯৩১ সালের ভীতিপ্রদ নাট্যধর্মী ডক্টর জেকিল অ্যান্ড মিস্টার হাইড চলচ্চিত্র দিয়ে। এতে তিনি আইভি পিয়ারসন নামে একজন যৌনকর্মীর চরিত্রে অভিনয় করেন। এই কাজের জন্য তিনি বিপুল প্রশংসা লাভ করেন, তন্মধ্যে দ্য নিউ ইয়র্ক টাইমস-এর মর্ডাউন্ট হল তার আইভি চরিত্রে কাজকে "চমৎকার" বলে উল্লেখ করেন।
তার সাফল্যে ধারাবাহিকতা চলতে থাকে এবং তিনি এই দশকে প্রণয়ধর্মী হাস্যরসামতক দ্য রিচেস্ট গার্ল ইন দ্য ওয়ার্ল্ড (১৯৩৪), বারবারি কোস্ট (১৯৩৫), দিজ থ্রি (১৯৩৬) ও দ্য ওল্ড মেইড (১৯৩৯) চলচ্চিত্রে কাজ করেন। তিনি ঐতিহাসিক নাট্যধর্মী বেকি শার্প (১৯৩৫) চলচ্চিত্রে নাম ভূমিকায় অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
চিকলী নদী
চিকলী নদী বাংলাদেশের উত্তর-পশ্চিমাঞ্চলের নীলফামারী এবং রংপুর জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিকলী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪০। নদীটির গভীরতা ৩ মিটার।
তপন চক্রবর্তী
তপন চক্রবর্তী (জন্ম: 20 /01/1942 খ্রিস্টাব্দে ) আধুনিক বাংলা সাহিত্যের একজন প্রখ্যাত সাহিত্যিক। তিনি প্রধানত: বিজ্ঞান, প্রযুক্তি ও পরিবেশ বিষয়ে লিখালিখি করে থাকেন।
তপন চক্রবর্তী জন্ম : ২০ জানুয়ারি, ১৯৪২ পিতা : জ্যোতিরিন্দ্রনাথ চক্রবর্তী, মাতা : চপলাবালা চক্রবর্তী । গ্রাম : সুখছড়ি, উপজেলা : লােহাগড়া, জেলা : চট্টগ্রাম ।
== আনুষ্ঠানিক শিক্ষা : সুখছড়ি জুনিয়র উচ্চ বিদ্যালয় (অষ্টম শ্রেণি); প্রবর্তক বিদ্যাপীঠ (মাধ্যমিক); চট্টগ্রাম সরকারি কলেজ (উচ্চ মাধ্যমিক ও স্নাতক বিজ্ঞান); এবং ঢাকা বিশ্ববিদ্যালয়। (স্নাতকোত্তর প্রাণিবিদ্যা)। ==
== চাকুরি : টেকনাফ হাইস্কুল; প্রবর্তক বিদ্যাপীঠ; শের-এ-বাংলা এ. কে. ফজলুল হক কলেজ; রাঙামাটি কলেজ; চট্টগ্রাম সিটি কলেজ; ত্রিবেণীদেবী ভলােটিয়া কলেজ, রানীগঞ্জ, পশ্চিমবঙ্গ, ভারত; বাংলা একাডেমির স্বেচ্ছাবসর গ্রহণকারী উপপরিচালক; এবং গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের মাধ্যমিক শিক্ষা উন্নয়ন প্রােজেক্টে ইনস্ট্রাকশন্যাল ম্যাটেরিয়ালস ডেভেলপমেন্ট বিষয়ক স্থানীয় শিক্ষা উপদেষ্টা। অনানুষ্ঠানিক সাংস্কৃতিক কর্মকাণ্ড। ১.বাংলাদেশ ও ভারতে বিজ্ঞান বিষয়ক অসংখ্য সেমিনার ও কর্মশালায় অংশগ্রহণ ও কর্মশালা পরিচালনা ।। ২.বাংলাদেশ রেডিওতে বহুবছর ধরে বিজ্ঞানের ফিচার লেখা ও নানান বিজ্ঞান বিষয়ক অনুষ্ঠানে অংশগ্রহণ ও অনুষ্ঠান পরিচালনা । ৩.বাংলাদেশ টেলিভিশনে বিজ্ঞান বিষয়ক অনুষ্ঠান পরিচালনা ও অংশগ্রহণ। বাংলাদেশের বাংলা ভিশন ও মাছরাঙা ইত্যাদি চ্যানেলে বিজ্ঞান বিষয়ক আলােচনায় অংশগ্রহণ । ৪.সভা-সমিতিতে, সভাপতি, প্রবন্ধ উপস্পক, আলােচক, প্রধান অতিথি, বিশেষ অতিথি হিশেবে দায়িত্বপালন । ৫. বাংলাদেশ ও ভারতের প্রতিনিধিত্বশীল সংবাদপত্রে ও সাময়িকীতে বিজ্ঞানবিষয়ক নিবন্ধ রচনা ।। ==
পুরস্কার
তিনি ১৪১৮ বঙ্গাব্দে স্বাস্থ্য-বিজ্ঞান-প্রযুক্তি শাখায় আমাদের বনের প্রাণী বইটির জন্য অগ্রণী ব্যাংক শিশু একাডেমী শিশুসাহিত্য পুরস্কার লাভ করেন। এছাড়াও তিনি ২০১২ সালে বাংলা একাডেমী সাহিত্য পুরস্কার লাভ করেন।
এ কে আব্দুল মোমেন
কর্মজীবন
এ কে আব্দুল মোমেন সরকারি চাকরিজীবী হিসেবে ১৯৭৩ থেকে ১৯৭৪ পর্যন্ত স্থানীয় সরকার, পল্লী উন্নয়ন ও সমবায় মন্ত্রীর ব্যক্তিগত সচিব এবং ১৯৭৪ থেকে ১৯৭৫ পর্যন্ত শিল্প ও বাণিজ্য এবং খনিজ সপম্পদ ও পেট্রোলিয়াম মন্ত্রীর ব্যক্তিগত সচিবের দায়িত্ব পালন করেন।
তিনি মেরীম্যাক কলেজ, সালেম স্টেট কলেজ, নর্থইস্টার্ন বিশ্ববিদ্যালয়, ম্যাসাচুসেটস বিশ্ববিদ্যালয়, এবং হার্ভার্ড বিশ্ববিদ্যালয়ের কেনেডি স্কুল অফ গভর্নমেন্ট এ অর্থনীতি ও ব্যবসায় প্রশাসন পড়িয়েছেন।
১৯৯৮ সালে তিনি সৌদি ইন্ডাস্ট্রিয়াল ডেভেলপমেন্ট ফান্ড (এসআইডিএফ) এর অর্থনৈতিক উপদেষ্টা নির্বাচিত হন। ২০০৩ সালে রিয়াদ কম্পাউন্ড বোমাহামলার সময় তিনি সৌদি আরব ত্যাগ করে ম্যাসাচুসেটসে এ ফিরে আসেন। সেখানে তিনি ফ্রেমিংহ্যাম স্টেট কলেজের অর্থনীতি ও ব্যবসায় প্রশাসন বিভাগে পড়াতেন। ২০০৯ সালের আগস্ট মাসে নিউ ইয়র্কে জাতিসংঘে বাংলাদেশের স্থায়ী প্রতিনিধি নিযুক্ত হওয়ার আগ পর্যন্ত তিনি সেখানে শিক্ষকতা চালিয়ে যান।
২০১০ সালে তিনি ইউনিসেফ কার্যনির্বাহী পরিষদের আন্তর্জাতিক পর্যায়ে প্রেসিডেন্ট হিসেবে দায়িত্ব পালন করেন। তিনি জাতিসংঘ সাধারণ পরিষদের ৬৭ তম অধিবেশনের ভাইস প্রেসিডেন্ট এবং ভারপ্রাপ্ত প্রেসিডেন্টের দায়িত্ব পালন করেন। তিনি ২০১৪ সালে জাতিসংঘের দক্ষিণ-দক্ষিণ সহযোগিতা বিষয়ক উচ্চ পর্যায়ের কমিটির সভাপতি ছিলেন।
রাজনৈতিক জীবন
আগস্ট ২০২২ এ, বাংলাদেশের পররাষ্ট্রমন্ত্রী আব্দুল মোমেন শেখ হাসিনার সরকারকে ক্ষমতায় রাখতে ভারতকে আহ্বান জানিয়েছেন বলে জানান। এতে বাংলাদেশে ক্ষোভ সৃষ্টি হয় ও তাকে অপসারণের আইনি বিজ্ঞপ্তি পাঠানো হয়।  এর অনেক আগে ক্যাবলগেট ঘটনায় ভারত ও পাকিস্তানের বাংলাদেশের নির্বাচনে হস্তক্ষেপ বিষয়ক তথ্য এর আগেও উঠে আসে, সেসময় ভারতের রিসার্চ অ্যান্ড অ্যানালাইসিস উইং আওয়ামী লীগকে ও পাকিস্তানের আইএসআই বিএনপিকে অর্থ যোগান দেয় বলে জানা যায়।
আজাদ আজারবাইজান টিভি
আজাদ আজারবাইজান টিভি (এটিভি) হলো আজারবাইজানের একটি বেসরকারি টেলিভিশন স্টেশন। এর সম্প্রচার শুরু হয় ২৫ ডিসেম্বর ২০০০ সাল থেকে। এটিভি চলচ্চিত্র এবং সংগীত ভিডিওগুলির মাধ্যমে সম্প্রচার শুরু করে, তবে পরে সংবাদ এবং অন্যান্য অনুষ্ঠান যুক্ত করা হয়েছে। গত বছরগুলিতে এটিভি আজারবাইজানের সর্বাধিক জনপ্রিয় এবং সর্বাধিক দেখা চ্যানেল বলে দাবি করা হয়েছে।
বন্ধু তিন দিন তোর বাড়ি গেলাম দেখা পাইলাম না
বন্ধু তিন দিন তোর বাড়ি গেলাম দেখা পাইলাম না বাংলা ভাষায় রচিত একটি চলচ্চিত্র সঙ্গীত। এটি ১৯৮০ সালে মুক্তিপ্রাপ্ত বাংলাদেশী চলচ্চিত্র 'কসাই'-এর জনপ্রিয় গান। গীতিকার গাজী মাজহারুল আনোয়ারের লেখা, আলাউদ্দিন আলীর সুর ও সঙ্গীতায়োজনে এই গানে কন্ঠ দেন কিংবদন্তি সঙ্গীত শিল্পী রুনা লায়লা। চলচ্চিত্রে এই গানের চিত্রায়নে ঠোঁট মিলিয়েছেন প্রখ্যাত অভিনয় শিল্পী রোজিনা ও আলমগীর। গানটি রুনা লায়লার সঙ্গীত জীবনে গাওয়া অন্যতম জনপ্রিয় গান। এই গানসহ 'কসাই' চলচ্চিত্রের সকল গানের সুরকার হিসেবে আলাউদ্দীন আলী ১৯৮০ সালে শ্রেষ্ঠ 'সঙ্গীত পরিচালক' শাখায় জাতীয় চলচ্চিত্র পুরস্কার অর্জন করেন।